ConseggioLigure/zenamt huggingface dataset:
Ligurian:
no son avviou à beive coscì tanto

English translation:
I’m not used to drinking so much
Ligurian:
inti urtimi meixi o Mauro o l’à comensou à beive apreuvo a-a deprescion

English translation:
Mauro in recent months has started drinking on the wave of depression
Ligurian:
ti me versiësci da beive, pe piaxei?

English translation:
would you pour me a drink, please?
Ligurian:
ti devi imprende à no beive quande ti neui

English translation:
you must learn not to drink when you swim
Ligurian:
aggi tanta paçiensa, ma sta chì no me â beivo

English translation:
I’m very sorry, but I’m not drinking this
Ligurian:
sta machina a sciòrbe ben ben da benziña

English translation:
this car drinks a lot of gas
Ligurian:
se semmo bevui unna bira

English translation:
we had a beer together
Ligurian:
sta chì no me â beivo!

English translation:
I’m not buying it!
Ligurian:
o m’à contou unna miccia, ma no me l’ò bevua

English translation:
he told me a whopper, but I didn’t fall for it
Ligurian:
ghe piaxe beive a-a catalaña, ben ch’o se bagna delongo a maggetta

English translation:
he likes to drink straight from the bottle, even though he always gets his shirt wet
Ligurian:
da zoena a Texo a beveiva comme un treuggio, ma oua a l’à misso a testa à cadello

English translation:
when she was young Teresa drank like a fish, but now she has straightened herself out
Ligurian:
a l’ea mai tanto incantâ da-o paisaggio che a se ô sciorbiva co-i euggi

English translation:
she was so enchanted by the landscape that she drank it in with her eyes
Ligurian:
ma ti ciòcchi?

English translation:
have you lost your mind?
Ligurian:
tutti i meixi o se mangia o stipendio e dapeu o vëgne à domanda di dinæ

English translation:
every month he drinks away his paycheck and then comes asking for money
Ligurian:
a lezze italiaña a prevedde unna bolletta pe quelli che giastemman inti pòsti pubrichi ò in presensa d’atri

English translation:
Italian law provides a fine for those who blaspheme in public places or in the presence of others
Ligurian:
o seu nomme o comensa co-o be

English translation:
his name begins with a B
Ligurian:
o pittô o deuviava a giacca pe ottegnî de tonalitæ ciù ciæe

English translation:
the painter used white lead to obtain lighter tones
Ligurian:
ò passou o gianchetto in sce l’aro

English translation:
I went over the mistake with white-out
Ligurian:
o messiavo o l’inandia unna frïtua de gianchetti

English translation:
grandpa is preparing fried whitebait
Ligurian:
a bandea de Zena a l’é unna croxe rossa in campo gianco

English translation:
the flag of Genoa is a red cross on a white field
Ligurian:
vexin à l’abeto ghe cresceiva un livio gianco

English translation:
near the fir tree grew a white lily
Ligurian:
tutt’assemme a seu cea s’é fæta futa da-a poia

English translation:
suddenly his face turned white with fear
Ligurian:
pòrtime unna bottiggia de vin gianco

English translation:
bring me a bottle of white wine
Ligurian:
o gianco o l’é o cô o ciù ciæo ch’o s’attreuva inta natua

English translation:
white is the lightest color found in nature
Ligurian:
ti ô piggiësci un gòtto de gianco con mi?

English translation:
would you have a glass of white with me?
Ligurian:
comm’o l’à visto o lô, o l’é vegnuo gianco comme o papê da scrive

English translation:
as soon as he saw the wolf, he turned as white as a sheet
Ligurian:
l’agogia a s’é bollâ in sciâ preda

English translation:
the short-toed eagle plummeted onto its prey
Ligurian:
no compòrto e persoñe che mastrugan o mangiâ

English translation:
I can’t stand people who mumble their food
Ligurian:
a voxe a-o telefono a l’à giasciugou quarcösa

English translation:
the voice on the phone mumbled something
Ligurian:
a l’ea mai tanto imbriæga che quand’a parlava a se giasciava e poule

English translation:
she was so drunk that when she spoke she slurred her words
Ligurian:
se a sarsa a l’é tròppo agra, azzonzighe unna ponta de cuggiæn de bicarbonou

English translation:
if the sauce is too acidic, add a pinch of baking soda
Ligurian:
un gòtto d’ægua e un de vin neigro, pe piaxei

English translation:
a glass of water and one of red wine, please
Ligurian:
i gòtti en de d’ato a-o lavello, ti î veddi?

English translation:
the glasses are above the sink, do you see them?
Ligurian:
azzonzi un gòtto de læte a-a pasta

English translation:
add a glass of milk to the dough
Ligurian:
o gòtto co-o pê o l’ea pin de prosecco

English translation:
the goblet was full of prosecco
Ligurian:
o me gusta anâ in biçicletta

English translation:
I like to ride my bicycle
Ligurian:
emmo dovuo nettezzâ e reue da biçicletta da-a bratta

English translation:
we had to clean the mud off the bicycle wheels
Ligurian:
in sciô stemma gh’ea unn’agogia de doe teste

English translation:
on the coat of arms was a double-headed eagle
Ligurian:
ò ancon mâ a-i pesci do brasso dòppo l’allenamento de vëi

English translation:
my biceps still ache after yesterday’s workout
Ligurian:
o bidê o l’é da arente a-o leugo

English translation:
the bidet is next to the toilet
Ligurian:
mæ moæ a l’é apreuvo à inandiâ unna torta de giæe

English translation:
my mother is making a chard pie
Ligurian:
da-a bifora intrava unna luxe legia

English translation:
through the mullioned window came a soft light
Ligurian:
a bifora gòtica a l’ea decorâ da de colonnette sottî

English translation:
the Gothic mullioned window was decorated with slender little columns
Ligurian:
ciantila de dindanâte e treuvite un travaggio!

English translation:
stop loafing around and find yourself a job!
Ligurian:
a m’à lasciou un biggetto in sciâ töa

English translation:
he left me a note on the table
Ligurian:
ti l’æ mandou un biggetto d’ögui a-a lalla?

English translation:
did you send a greeting card to your aunt?
Ligurian:
ò accattou doî biggetti pe-i giardin botanichi

English translation:
I bought two tickets to the botanical gardens
Ligurian:
ve conven accattâ i biggetti de l’aereo ben ben avanti o tempo

English translation:
you’d better buy plane tickets well in advance
Ligurian:
l’inzegnê o m’à lasciou o seu biggetto de vixita

English translation:
the engineer left me his business card
Ligurian:
çercan de mette in equilibrio a straponta in sciô teito da machina

English translation:
they are trying to balance the mattress on the car roof
Ligurian:
gh’é da fâ quaddrâ l’attivo e o pascivo

English translation:
one must balance assets and liabilities
Ligurian:
a figgeua a dormiva tranquilla inta chiña

English translation:
the little girl was sleeping peacefully in the cradle
Ligurian:
o garsonin o cianze perché o l’à famme

English translation:
the baby is crying because he was hungry
Ligurian:
o treno pe San Pê d’Æña o l’é in sciâ colissa 2

English translation:
the train to Sampierdarena is on platform 2
Ligurian:
gh’é un treno ch’o parte in sciâ colissa 5

English translation:
train departing from platform 5
Ligurian:
o còrpo uman o l’é un scistema biològico

English translation:
the human body is a biological system
Ligurian:
ti veu de meie biològiche?

English translation:
do you want some organic apples?
Ligurian:
unna bottiggia de bira

English translation:
a bottle of beer
Ligurian:
quella stondäia a l’é temmua da tutti i studenti

English translation:
that shrew is feared by all the students
Ligurian:
ciù o vëgne vegio, ciù o vëgne stondäio

English translation:
the older he gets, the more cantankerous he becomes
Ligurian:
i studenti mormoan durante l’examme

English translation:
the students are whispering during the exam
Ligurian:
fan mostra d’ëse de seu amighe, ma ghe mormoan delongo apreuvo

English translation:
they pretend to be her friends, but they’re always whispering behind her back
Ligurian:
se mormoa che a dita di seu barbi a segge in scî pissi de rompî

English translation:
it’s whispered that her uncles’ company is about to go bankrupt
Ligurian:
m’é cao toccâ i bescheutti de cicolata into læte cado

English translation:
I love dunking chocolate biscuits in warm milk
Ligurian:
beseugna che gh’ô dî

English translation:
you must tell him
Ligurian:
primma che comensemmo, beseugna che seggimo tutti d’accòrdio

English translation:
before we begin, everyone needs to be in agreement
Ligurian:
no beseugna ch’ô femmo ancheu, poemmo aspëtâ ancon dötrei giorni

English translation:
we don’t have to do it today, we can wait a few days
Ligurian:
no beseugna parlâ co-a bocca piña

English translation:
you mustn’t speak with your mouth full
Ligurian:
ò de beseugno de pösâme dòppo l’urtimo viægio

English translation:
I need to rest after the last trip
Ligurian:
no l’ò portou perché no n’ò de beseugno

English translation:
I didn’t bring it because I don’t need it
Ligurian:
o pensa a-i beseugni de tutti

English translation:
he thinks about everyone’s needs
Ligurian:
o s’addeuvia pe aggiuttâ e famigge ch’an de beseugno

English translation:
she’s committed to helping families in need
Ligurian:
o maxellâ o m’à conseggiou un stallo milia pe fâ a bistecca in sciâ grixella

English translation:
the butcher recommended an excellent cut for grilling a steak
Ligurian:
quella legera a mätratta delongo a moggê

English translation:
that scoundrel always mistreats his wife
Ligurian:
o bistorin o l’ea affiou e pronto pe ëse addeuviou

English translation:
the scalpel was sharp and ready for use
Ligurian:
o l’à unna mainea de vestîse davei strafaläia

English translation:
he has a truly bizarre way of dressing
Ligurian:
con un cavallo vivo ghe veu un cavaggeo intrante

English translation:
with a temperamental horse you need an experienced rider
Ligurian:
a poliçia a l’à bloccou o trafego pe unn’oa

English translation:
the police blocked traffic for an hour
Ligurian:
blòcca a pòrta con unna carrega

English translation:
block the door with a chair
Ligurian:
o ministro o l’à commandou a-e truppe de bloccâ o confin

English translation:
the minister ordered the troops to seal the border
Ligurian:
i manifestanti an bloccou o ponte pe de oe

English translation:
the protesters blocked the bridge for hours
Ligurian:
un virus o m’à bloccou o computer

English translation:
a virus has frozen my computer
Ligurian:
a banca a l’à bloccou o mæ conto pe di contròlli

English translation:
the bank has frozen my account for some checks
Ligurian:
a machina a s’é bloccâ into mezo da stradda

English translation:
the car broke down in the middle of the road
Ligurian:
a s’é bloccâ quand’a l’à visto a machina ch’a l’arrivava

English translation:
she froze when she saw the car coming
Ligurian:
an scorpio a statua à partî da un blòcco de marmao

English translation:
they carved the statue from a block of marble
Ligurian:
a dugaña a l’à trategnuo un blòcco de produti importæ

English translation:
customs has held back a shipment of imported goods
Ligurian:
a dita a l’à annonçiou un blòcco de assonçioin

English translation:
the company announced a hiring freeze
Ligurian:
o blòcco da produçion o l’à caxonou de perdie econòmiche

English translation:
the production halt caused economic losses
Ligurian:
o scrittô o patisce de un blòcco creativo

English translation:
the writer suffers from creative block
Ligurian:
o mecanico o l’à desmontou o blòcco motô pe-a revixon

English translation:
the mechanic dismantled the engine block for an overhaul
Ligurian:
ti l’æ miga vista a mæ camixa bleu?

English translation:
have you seen my blue shirt by any chance?
Ligurian:
o bleu de quello tisciuo o l’é ben ben elegante

English translation:
the blue of that fabric is very elegant
Ligurian:
o çê o l’ea de un grixo ch’o tiava a-o bleu

English translation:
the sky was a bluish grey
Ligurian:
neua fin à quella böa rossa e vëgni inderê

English translation:
swim out to that red buoy and come back
Ligurian:
i pescoei an misso unna böa pe marcâ a poxiçion de ræ

English translation:
the fishermen placed a buoy to mark the position of the nets
Ligurian:
s’é sentio un creppo ch’o ne vegniva da-a stradda

English translation:
a roar was heard coming from the street
Ligurian:
semmo arrestæ co-a bocca averta

English translation:
we were left open-mouthed
Ligurian:
ò ancon o savô do cafè inta bocca

English translation:
I still have the taste of coffee in my mouth
Ligurian:
a bocca do vaso a l’é tròppo streita

English translation:
the mouth of the vase is too narrow
Ligurian:
semmo passæ pe-e bocche de Bonifaçio

English translation:
we passed through the Strait of Bonifacio
Ligurian:
a bòccia a l’é finia into letto do riâ

English translation:
the bowl ended up in the bed of the stream
Ligurian:
zughemmo a-e bòcce?

English translation:
shall we play bowls?
Ligurian:
m’an bocciou à l’examme

English translation:
they failed me on the exam
Ligurian:
staseia con teu poæ inandiemmo i buxi de dente de lion sotta sâ

English translation:
tonight with your father we’re preparing dandelion buds under salt
Ligurian:
beuh! chi ô sa!

English translation:
who knows!
Ligurian:
che freido do diao!

English translation:
it’s freezing cold!
Ligurian:
beseugna anâ de boeña

English translation:
we need to sail close-hauled
Ligurian:
unna bolla d’äia

English translation:
an air bubble
Ligurian:
o læte boggio o l’anava de sorva do pugnattin

English translation:
the boiling milk overflowed from the small pot
Ligurian:
o cafè o bruxa ancon, aspeta un segondo

English translation:
the coffee is still boiling hot, wait a moment
Ligurian:
l’ægua a bogge à 100°C a-o livello do mâ

English translation:
water boils at 100°C at sea level
Ligurian:
ò misso o riso à boggî

English translation:
I’ve put the rice on to boil
Ligurian:
staseia mangemmo o boggio de lengua co-a sarsa verde

English translation:
tonight we’re eating boiled tongue with green sauce
Ligurian:
o böson o retia l’ægua d’in sciâ coverta

English translation:
the camber drains water off the deck
Ligurian:
à preuva de bomba

English translation:
bomb-proof
Ligurian:
an attrovou unna bomboa ch’a no l’ea scciuppâ vexin a-a scheua

English translation:
they found an unexploded bomb near the school
Ligurian:
o bombardamento aereo o l’à caxonou de dexeñe de vittime

English translation:
the aerial bombardment caused dozens of casualties
Ligurian:
dòppo de oe de bombezzo, l’é cheito o scilençio

English translation:
after hours of bombardment, silence fell
Ligurian:
i sordatti an bombezzou a çittæ

English translation:
the soldiers bombed the city
Ligurian:
inta montâ do Prion gh’ea unna vòtta un casin da-o mæximo nomme

English translation:
on the climb up the Prione there was once a brothel of the same name
Ligurian:
o mainâ o l’à dæto o gianco a-o bòrdo do barco

English translation:
the sailor whitewashed the side of the ship
Ligurian:
i passaggê en montæ à bòrdo do velê

English translation:
the passengers boarded the sailing ship
Ligurian:
no l’é permisso de fummâ à bòrdo de l’aereo

English translation:
smoking is not permitted aboard the plane
Ligurian:
se semmo assettæ in sciâ ziña do lago

English translation:
we sat on the edge of the lake
Ligurian:
quarche mäducou o l’à lasciou unna straponta in sciâ ziña da stradda

English translation:
some lout abandoned a mattress on the side of the road
Ligurian:
te gusta l’oexin da fugassa?

English translation:
do you like the crust of the focaccia?
Ligurian:
in sciô tondo gh’arrestava solo che l’oexin da pissa

English translation:
on the plate only the crust of the pizza remained
Ligurian:
dòppo træ bordadde an posciuo intrâ into pòrto

English translation:
after three tacks they managed to enter the harbour
Ligurian:
ò acciantou e borraxe, coscì femmo i pansöti

English translation:
I’ve planted the borage, so we can make pansotti
Ligurian:
gh’an arröbou a borsa

English translation:
they stole her bag
Ligurian:
a borsa de camon a no va ben pe anâ in sciâ mæña

English translation:
the suede bag isn’t suitable for going to the beach
Ligurian:
a spòrta a se m’é squarsâ e a speisa a m’é cheita da tutte e parte in sciô marciapê

English translation:
my bag tore and the shopping fell all over the pavement
Ligurian:
dòppo a notiçia, a borsa a l’é anâ zu

English translation:
after the news, the stock market collapsed
Ligurian:
ò unna spòrta de teia

English translation:
I have a canvas shopping bag
Ligurian:
l’universcitæ a gh’à accordou unna borsa de studio

English translation:
the university gave her a scholarship
Ligurian:
o mandillâ o s’é avvexinou a-a vittima co-o motorin

English translation:
the pickpocket approached the victim on a moped
Ligurian:
ò piggiou unna bòtta in sciâ testa

English translation:
I took a knock on the head
Ligurian:
m’an impio de baccæ

English translation:
they gave me a thorough beating
Ligurian:
o tappo o l’é cheito inta botte

English translation:
the cork fell into the barrel
Ligurian:
pe anâ a-a scheua passo davanti a-a butega do panattê

English translation:
to go to school I pass by the baker’s shop
Ligurian:
l’artista a travaggia inta seu butega

English translation:
the artist works in her workshop
Ligurian:
pe tempi inte sta strâ gh’ea unna butega da bancâ

English translation:
once on this street there was a carpenter’s workshop
Ligurian:
l’é da stamattin che son in gio co-a sportiggeua averta!

English translation:
I’ve been out and about all morning with my flies undone!
Ligurian:
pe tempi i butegæ ean o cheu de sto quartê

English translation:
once the shopkeepers were the heart of this neighbourhood
Ligurian:
unna bottiggia d’ægua e doe de vin neigro

English translation:
a bottle of water and two of red wine
Ligurian:
l’euio o se conserva inte de bottigge de veddro scuo

English translation:
oil is preserved in dark glass bottles
Ligurian:
i sordatti se son scompartii o bottin

English translation:
the soldiers divided up the booty
Ligurian:
m’é sätou via un pommello

English translation:
a button came off
Ligurian:
o bossetto o mostrava za a compoxiçion generale da pittua

English translation:
the sketch already showed the overall composition of the painting
Ligurian:
pe-o battezzo gh’an regallou un brassaletto d’argento

English translation:
for her baptism they gave her a silver bracelet
Ligurian:
in sce quello treno eivimo schissæ comme e ancioe inti barî e se m’é addormio un brasso

English translation:
on that train we were packed like sardines and my arm fell asleep
Ligurian:
ti veu fâ à brasso de færo?

English translation:
do you want to arm-wrestle?
Ligurian:
in paise l’an reçevua co-e brasse averte

English translation:
the whole village welcomed her with open arms
Ligurian:
a lalla a î piggiava in brasso pe fâli demoâ

English translation:
the aunt would pick them up to entertain them
Ligurian:
o capitanio o l’aiva o cannocciâ sott’a-o brasso

English translation:
the captain had the spyglass under his arm
Ligurian:
un brasso de l’ancoa o l’é restou imbroggiou inte æghe

English translation:
one arm of the anchor got tangled in the seaweed
Ligurian:
e brasse da bansa en livellæ

English translation:
the arms of the scale are level
Ligurian:
e profonditæ in sciâ carta da navegâ en marcæ in brasse

English translation:
the depths on the nautical chart are marked in fathoms
Ligurian:
o l’é cheito e o s’é rotto o brasso drito

English translation:
he fell and broke his right arm
Ligurian:
son vegnua à ëse o brasso drito da direttoa

English translation:
I’ve become the director’s right-hand woman
Ligurian:
ò guägno unna bira à brasso de færo

English translation:
I won a beer at arm wrestling
Ligurian:
emmo finio a grixellâ, ma a braxa a l’é ancon cada

English translation:
we’ve finished the barbecue, but the embers are still hot
Ligurian:
o profummo do pescio ch’o coxeiva in sciâ braxa o l’ea inrexistibile

English translation:
the smell of fish cooking over the embers was irresistible
Ligurian:
unna streuppa de vacche

English translation:
a herd of cows
Ligurian:
ò attrovou unna çinsa de sæa inta cantia

English translation:
I found a piece of silk in the drawer
Ligurian:
an trasmisso à l’aradio un tòcco di Queen

English translation:
they played a Queen song on the radio
Ligurian:
staseia, loasso a-o forno con erbette

English translation:
tonight, baked sea bass with aromatic herbs
Ligurian:
a squaddra de ballon braxiliaña

English translation:
the Brazilian football team
Ligurian:
a seu bullata a gh’é costâ un bollettin cao

English translation:
his stunt cost him a hefty fine
Ligurian:
ti ô sæ che t’ê pròpio bravo into sunnâ a chitara?

English translation:
do you know you’re really good at playing the guitar?
Ligurian:
m’an vosciuo dî ch’o l’é un brav’òmmo, onesto e respettoso

English translation:
I’ve been told he’s a good man, honest and respectful
Ligurian:
brava, t’æ fæto un travaggio milia

English translation:
well done, you did an excellent job
Ligurian:
a bravuo de l’attô a l’à conquistou o pubrico

English translation:
the actor’s skill won over the audience
Ligurian:
e monæe neuve luxivan a-o sô

English translation:
the new coins gleamed in the sun
Ligurian:
a-a mattin l’erba a l’ea coverta de priña

English translation:
in the morning the grass was covered in frost
Ligurian:
an toccou i gòtti

English translation:
they made a toast
Ligurian:
i bròccoli se peuan toccâ crui inte l’euio, ma à mi me son ciù cäi cheutti a-o vapô

English translation:
broccoli can be eaten raw with olive oil dip, but I prefer them steamed
Ligurian:
into bròddo de carne me piaxe mettighe l’öfeuggio

English translation:
I like to put bay leaf in meat broth
Ligurian:
o fondo da frïtâ o s’é scottizzou

English translation:
the bottom of the omelette got slightly scorched
Ligurian:
a sarsa de tomata a ne saveiva de scottizzo

English translation:
the tomato sauce tasted burnt
Ligurian:
l’ea za di giorni che o bòsco o bruxâva sensa fermâse

English translation:
the woods had been burning for days without a break
Ligurian:
ti peu ammiâ che o tocco o no bruxe?

English translation:
can you check that the sauce isn’t burning?
Ligurian:
l’æña a bruxa sott’a-i pê descäsci

English translation:
the sand burns under bare feet
Ligurian:
bruxo da-a coæ de veddila

English translation:
I’m burning with desire to see her
Ligurian:
a fronte a ghe bruxava pe-a freve

English translation:
his forehead was burning with fever
Ligurian:
o no l’à dormio abasta e oua ghe bruxa i euggi

English translation:
he didn’t sleep enough and now his eyes are burning
Ligurian:
i nemixi an bruxou o fòrte

English translation:
the enemies burned down the fort
Ligurian:
o cheugo o s’é distræto e o l’à bruxou a torta

English translation:
the cook got distracted and burned the cake
Ligurian:
o sô o ghe bruxava a pelle

English translation:
the sun was burning her skin
Ligurian:
sta machina a bruxa tròppa benziña

English translation:
this car burns too much petrol
Ligurian:
no veuggio bruxâ st’opportunitæ

English translation:
I don’t want to waste this opportunity
Ligurian:
o s’é bruxou un dio tanto à açende o feugo

English translation:
he burned a finger lighting the fire
Ligurian:
o læte o s’é bruxou

English translation:
the milk got scorched
Ligurian:
o fuxibile o s’é bruxou e l’é anæto via a luxe

English translation:
the fuse blew and the power went out
Ligurian:
ò grattou via o bruxou da-o fondo da pugnatta

English translation:
I scraped the burnt bits off the bottom of the pot
Ligurian:
m’ò fæto unna bruxeuia in sciô pôso

English translation:
I got a burn on my wrist
Ligurian:
in sciâ tovaggia gh’é unna bruxeuia de çigaretta

English translation:
there’s a cigarette burn on the tablecloth
Ligurian:
ancheu me son addesciou con un fòrte bruxô a-i euggi

English translation:
today I woke up with a strong burning sensation in my eyes
Ligurian:
quande mangio piccante me ven o bruxô de cheu

English translation:
when I eat spicy food I get heartburn
Ligurian:
con tutto o frito che ti mangi, no gh’é da mäveggiâse che te vëgne e brigoe

English translation:
with all the fried food you eat, no wonder you’re getting pimples
Ligurian:
che belli euggi möi che t’æ!

English translation:
what beautiful brown eyes you have!
Ligurian:
l’ea arrestou solo che unna bottiggia de vin brusco

English translation:
only a bottle of harsh wine was left
Ligurian:
t’ê stæto tròppo brusco con quella casaña

English translation:
you were too brusque with that customer
Ligurian:
sto vestî o l’é brutto ma còmmodo

English translation:
this dress is ugly but comfortable
Ligurian:
a l’é unna persoña brutta, ma de bon incontro

English translation:
he’s an ugly person, but a nice one
Ligurian:
ancheu o tempo o l’é grammo

English translation:
the weather’s bad today
Ligurian:
me rincresce d’avei da dâte unna gramma notiçia

English translation:
I’m sorry I have to give you bad news
Ligurian:
vëgni chì, tòcco de scemmo!

English translation:
come here, you stupid idiot!
Ligurian:
o brutto o l’à ancon da vegnî

English translation:
the worst is yet to come
Ligurian:
quell’òmmo o l’é brutto comme un resato!

English translation:
that man is as ugly as death!
Ligurian:
seu coxo o l’é tegnuo da tutti pe un scarmo grammo

English translation:
his cousin is considered by everyone to be a bad sort
Ligurian:
son cheito inte unna fòssa e me son rotto un pê

English translation:
I fell into a hole and broke my foot
Ligurian:
a cascetta de lettie a l’é veua

English translation:
the mailbox is empty
Ligurian:
o l’à pertusou a miagia co-o trapan

English translation:
he made a hole in the wall with the drill
Ligurian:
ti veu dâme unna man co-a bugâ?

English translation:
will you give me a hand with the laundry?
Ligurian:
o Marco o destendeiva a seu bugâ in sciâ taggia

English translation:
Marco was hanging his laundry on the line
Ligurian:
o ratto o l’é introu da un pertuso inta miagia

English translation:
the mouse came in through a hole in the wall
Ligurian:
sto mariölo o l’é neuvo ma o l’à za un pertuso

English translation:
this T-shirt is new but already has a hole
Ligurian:
o l’é cheito inte unna fòssa tanto ch’o corriva

English translation:
he fell into a hole while running
Ligurian:
doman de poidisnâ ò un veuo de unn’oa

English translation:
tomorrow afternoon I have an hour free
Ligurian:
gh’é un pertuso de 5.000€ che nisciun o l’é bon à spiegâ

English translation:
there’s a €5,000 shortfall that no one can explain
Ligurian:
o formaggio svissero o l’à i euggi

English translation:
Swiss cheese has holes
Ligurian:
pe fâ e göghe inta fugassa t’æ da addeuviâ e die

English translation:
to make the holes in the focaccia you have to use your fingers
Ligurian:
se ti mangi tròppo piccante, o te bruxià l’euggio do cû

English translation:
if you eat too much spicy food, your asshole will burn
Ligurian:
o seu progetto o s’é mostrou un pertuso inte l’ægua

English translation:
their plan turned out to be a flop
Ligurian:
o presepio co-o beu e l’asenetto

English translation:
the nativity scene with the ox and the donkey
Ligurian:
a facciâ do palaçio a l’ea revestia de bugnato rustego

English translation:
the building’s façade was covered in rustic ashlar
Ligurian:
mai scuo che l’é vegnuo!

English translation:
how dark it’s gotten!
Ligurian:
i figgeu an poia de stançie scue

English translation:
children are afraid of dark rooms
Ligurian:
o castello o l’aiva di corrieu luveghi e che mettevan anscietæ

English translation:
the castle had dark and eerie corridors
Ligurian:
o l’à visto quarcösa ch’o se mesciava into scuo

English translation:
he saw something move in the dark
Ligurian:
a no distingueiva e cee apreuvo a-o scuo

English translation:
he couldn’t make out the faces because of the darkness
Ligurian:
feua gh’ea scuo comme in bocca a-o lô, e mi aiva poia

English translation:
outside it was pitch dark, and I was scared
Ligurian:
pe mezo do bolin se peu ottegnî de linee assæ esatte

English translation:
with the burin you can achieve very precise lines
Ligurian:
se semmo mandæ un messaggio de bon anno à mëzaneutte

English translation:
we sent each other a happy new year message at midnight
Ligurian:
v’ê chì e vòstre xatte de menestro, bon pro!

English translation:
here are your bowls of minestrone, enjoy your meal!
Ligurian:
gh’ò scrito un messaggio pe öguâghe boña festa

English translation:
I wrote him a message to wish him happy birthday
Ligurian:
o pareco o l’à öguou bon Dënâ à tutti

English translation:
the parish priest wished everyone a merry Christmas
Ligurian:
o vegio portê o l’ea un bon crestian sensa tante preteise

English translation:
the old doorman was a good, unpretentious man
Ligurian:
òh, bell’òmmo, l’ei visto passâ o mego?

English translation:
oh, good man, did you see the doctor go by?
Ligurian:
a l’é unna boña crestiaña ch’a no l’à mai fæto do mâ à nisciun

English translation:
she’s a good woman who has never harmed anyone
Ligurian:
ohu, bella dònna, a l’é sta chì a stradda pe-o pòrto?

English translation:
hey, good woman, is this the way to the harbor?
Ligurian:
o l’é conosciuo pe-a seu boña memöia

English translation:
he’s known for his good memory
Ligurian:
quella professoa a l’à lasciou un bello arregòrdo tra i studenti

English translation:
that teacher left a fond memory among the students
Ligurian:
a bonn’anima de mæ messiavo a coxinava beniscimo

English translation:
my dearly departed grandfather cooked wonderfully
Ligurian:
boñaneutte figgeu, dormî ben!

English translation:
goodnight kids, sleep well!
Ligurian:
a boñaneutte da madonnâ a l’é delongo accompagnâ da un baxo

English translation:
grandma’s goodnight is always accompanied by a kiss
Ligurian:
boñaseia, ei prenottou unna töa?

English translation:
good evening, do you have a reservation?
Ligurian:
n’an dæto a boñaseia

English translation:
they wished us good evening
Ligurian:
ti doviësci anâ à scheua de belle mainee!

English translation:
you should go to a school of good manners!
Ligurian:
bongiorno, vorriæ un cappussin e un chifaro

English translation:
good morning, I’d like a cappuccino and a brioche
Ligurian:
o teu bongiorno o m’à misso de bon umô

English translation:
your good morning put me in a good mood
Ligurian:
o l’é un beccofin e o s’accatta delongo di vin de çernia

English translation:
he is a gourmet and always buys fine wines
Ligurian:
a pittoa a l’à mostrou da finessa inta çernia di coî

English translation:
the painter showed good taste in her choice of colors
Ligurian:
ghe veu un pö de gaibo inte çerte occaxoin pubriche

English translation:
a bit of good taste is needed on certain public occasions
Ligurian:
t’æ fæto unna boña açion

English translation:
you did a good deed
Ligurian:
a l’à fæto mâ, ma e seu intençioin ean boñe

English translation:
he was wrong, but his intentions were good
Ligurian:
seu Françesca a l’é unna persoña ben ben brava

English translation:
Sister Francesca is a very good person
Ligurian:
o messiavo o l’ea severo, ma in sciâ fin o l’ea bravo

English translation:
grandfather was strict, but deep down he was good
Ligurian:
sto vin gianco o l’é pròpio bon

English translation:
this white wine is really good
Ligurian:
pe unna cavarcata coscì longa ò beseugno de un bon cavallo

English translation:
for such a long ride I need a good horse
Ligurian:
sto savon o no me pâ guæi bon

English translation:
this soap doesn’t seem very good to me
Ligurian:
inte unna giornâ che ceuve no gh’é ninte de ciù bon de un bello libbro e unna tassa de té

English translation:
on a rainy day there’s nothing better than a good book and a cup of tea
Ligurian:
boña festa à tutte doe!

English translation:
happy birthday to you both!
Ligurian:
boña seiaña à viatri ascì

English translation:
have a good evening too
Ligurian:
in sciâ fin an guägno i boin

English translation:
in the end the good guys won
Ligurian:
o bello da scituaçion o l’é ch’emmo impreiso quarcösa

English translation:
the good thing about the situation is that we learned something
Ligurian:
o bon di spæghi a l’é a çimma

English translation:
the good part of asparagus is the tip
Ligurian:
m’an dæto un bon pe-o disnâ

English translation:
they gave me a voucher for lunch
Ligurian:
o l’à gestio a scituaçion con gran sæximo

English translation:
he handled the situation with great common sense
Ligurian:
a seu giromia a l’à accontaggiou tutti

English translation:
her good mood was contagious
Ligurian:
a muxica a l’à missa de giromia

English translation:
the music put her in a good mood
Ligurian:
dixan che i zeneixi seggian rusteghi pe natua

English translation:
they say the Genoese are gruff by nature
Ligurian:
o barco o l’é stæto sorpreiso da unna borrasca into mezo do mâ

English translation:
the ship was caught by a storm in the middle of the sea
Ligurian:
o mâ o l’ea abborrascou e e onde ertiscime

English translation:
the sea was stormy and the waves very high
Ligurian:
pe sta reçetta serve un pan de butiro

English translation:
for this recipe a stick of butter is needed
Ligurian:
d’inverno metto o grasso de cacavao in scî lapri

English translation:
in winter I put cocoa butter on my lips
Ligurian:
an piccou da-o pòrtego do palaçio

English translation:
they knocked on the gate of the palace
Ligurian:
into scuo da neutte, o navegatô o se confiava solo a-a buscioa

English translation:
in the darkness of the night, the navigator relied only on the compass
Ligurian:
o patriçio o se faxeiva portâ co-a buscioa

English translation:
the patrician had himself carried in a sedan chair
Ligurian:
a buscioa pe-e limöxine a l’é da arente a-a pòrta

English translation:
the alms box is beside the door
Ligurian:
a lettia d’amô a l’ea drento de unn’anvelòppe profummâ

English translation:
the love letter was inside a perfumed envelope
Ligurian:
nònna, ti gh’â fæ à portâ a spòrta?

English translation:
grandma, can you manage to carry the shopping bag?
Ligurian:
o dô o s’estendeiva a-o busto

English translation:
the pain extended to the torso
Ligurian:
into museo gh’ea espòsto o busto de un imperatô roman

English translation:
on display in the museum was the bust of a Roman emperor
Ligurian:
gh’an conseggiou de mettise un busto pe combatte a scolioxi

English translation:
they recommended he wear a brace to combat scoliosis
Ligurian:
mamà, caccia a pasta che de chì à un quarto son à cà

English translation:
mom, throw in the pasta because I’ll be home in fifteen minutes
Ligurian:
o fræin o l’à cacciou a demoa in tæra

English translation:
the little brother threw the toy on the floor
Ligurian:
chiño pe cacciâ a rumenta

English translation:
I’m going down to take out the garbage
Ligurian:
ti devi cacciâ o læte, o l’é scheito

English translation:
you have to throw out the milk, it’s expired
Ligurian:
a cianta a l’à buttou i beutti

English translation:
the plant has put out shoots
Ligurian:
l’erbo o beutta e reixe

English translation:
the tree puts down roots
Ligurian:
me pâ ch’a se mette mâ, l’é megio se piggemmo o liscio

English translation:
it seems to me things are looking bad, we’d better clear out
Ligurian:
veddemmo comm’a se mette e dapeu deçidemmo

English translation:
let’s see how things go and then we’ll decide
Ligurian:
a s’é missa à rie e a s’é cacciâ inte l’ægua

English translation:
she started laughing and threw herself into the water
Ligurian:
o gatto o s’é asbriou in sciô rattin

English translation:
the cat pounced on the little mouse
Ligurian:
o s’é bollou à testa in zu inte sta neuva relaçion

English translation:
he threw himself headlong into this relationship
Ligurian:
an cacciou pe l’äia tutta a stançia pe çercâ i documenti

English translation:
they turned the whole room upside down looking for the documents
Ligurian:
quella rattella a l’à mandou pe l’äia l’accòrdio

English translation:
that quarrel ruined the agreement
Ligurian:
no serve cacciâme in euggio i mæ erroî tutte e vòtte

English translation:
there’s no need to throw my mistakes in my face every time
Ligurian:
quello politico o l’à provou à dâne da pua inti euggi

English translation:
that politician tried to throw dust in our eyes
Ligurian:
caccia via quella bottiggia veua

English translation:
throw away that empty bottle
Ligurian:
no veuggio asgreiâ di dinæ pe ninte

English translation:
I don’t want to throw money away pointlessly
Ligurian:
devo cangiâme, no pòsso anâ à l’abboccamento vestio da grebano

English translation:
I have to change, I can’t go to the appointment dressed like a yokel
Ligurian:
o figgeu o l’à fæto a cacà into pattælo

English translation:
the baby pooped in his diaper
Ligurian:
d’ötunno comensa a saxon da caccia

English translation:
hunting season begins in autumn
Ligurian:
a poliçia a l’é ancon a-a caccia do delinquente

English translation:
the police are still on the hunt for the criminal
Ligurian:
into parco de Cabanne de Marcaieu l’é proibio caccezzâ

English translation:
hunting is forbidden in the Capanne di Marcarolo park
Ligurian:
o farco peregrin o caccezza i roditoî piccin e i öxelli pe mangiâ

English translation:
the peregrine falcon hunts small rodents and birds to feed itself
Ligurian:
o cavaggeo o l’à scorrio o drago da-a seu taña

English translation:
the knight drove the dragon out of its lair
Ligurian:
quande o gatto o l’à e sampe brutte de bratta, ô scoro de cà

English translation:
when the cat’s paws are muddy, I chase him out of the house
Ligurian:
se ti cacci a fruta zu da l’erbo, a se nissa

English translation:
if you knock the fruit down from the tree, it gets bruised
Ligurian:
an cacciou tutto in sciâ ziña da stradda e se n’en anæti

English translation:
they dumped everything on the side of the road and left
Ligurian:
o l’à asbriou a carrega contra a miagia pe-a raggia

English translation:
he slammed the chair against the wall in anger
Ligurian:
no stæ à cacciâ i feuggi abrettio inte cantie ò no gh’accapiscio ciù ninte

English translation:
don’t shove the papers haphazardly into the drawers or I won’t make sense of anything anymore
Ligurian:
e ciave no en ciù in sciâ töa, donde ti l’æ intaffoæ?

English translation:
the keys aren’t on the table anymore, where did you stick them?
Ligurian:
o s’é cacciou zu da-o barcon da-a poia

English translation:
he flung himself out of the window out of fear
Ligurian:
o gatto o s’é cacciou inta scatoa veua

English translation:
the cat crammed itself inside the empty box
Ligurian:
e oua dond’o s’é intaffoou o Roberto?

English translation:
and now where has Roberto gotten to?
Ligurian:
o l’é stæto scorrio d’in cà dòppo l’ennexima rattella

English translation:
he was thrown out of the house after yet another quarrel
Ligurian:
o cadaveo o l’é stæto misso inta cascia

English translation:
the corpse was placed in the coffin
Ligurian:
beseugna assotterrâ o cadaveo

English translation:
the body must be buried
Ligurian:
son cheito in tæra co-e gambe pe l’äia

English translation:
I fell to the ground with my legs in the air
Ligurian:
o ballon o l’é cheito into giardin da vexiña

English translation:
the ball fell into the neighbor’s garden
Ligurian:
l’ægua a cazze in sciâ çittæ

English translation:
the rain falls on the city
Ligurian:
d’ötunno e feugge creuvan da-i erboi

English translation:
in autumn the leaves fall from the trees
Ligurian:
o stress o gh’à fæto crovâ i cavelli

English translation:
stress made her hair fall out
Ligurian:
a miagia a l’é deruâ e i nemixi en intræ in çittæ

English translation:
the wall fell and the enemies entered the city
Ligurian:
st’anno chì a Pasqua a scazze de marso

English translation:
this year Easter falls in March
Ligurian:
di belliscimi cavelli scui ghe cazzeivan in scê spalle nue

English translation:
beautiful brown hair fell over her bare shoulders
Ligurian:
a discuscion a l’é finia de ficco in sciô stato de l’economia

English translation:
the discussion immediately turned to the state of the economy
Ligurian:
o sascio o l’é ciongiou into lago

English translation:
the stone fell straight down into the lake
Ligurian:
pe tempi o l’ea ricco, ma o l’é descheito apreuvo a-o zeugo d’azzardo

English translation:
he was once rich, but he fell low because of gambling
Ligurian:
quande l’ò sentio parlâ coscì, m’é cheito e brasse

English translation:
when I heard him talk like that, my arms dropped in dismay
Ligurian:
o l’à accapio ch’o l’aiva da fâ con un mastrusson e o no l’é cheito into rattaieu

English translation:
he realized he was dealing with a swindler and didn’t fall into the trap
Ligurian:
dòppo a cheita son stæto torna sciù de ficco

English translation:
after the fall I got back up right away
Ligurian:
a lista de vittime a l’é intaggiâ in sciâ ciappa in sciâ ciassa

English translation:
the list of the fallen is engraved on the memorial in the square
Ligurian:
e ciante de cafè an beseugno de un climma cado

English translation:
coffee plants require a warm climate
Ligurian:
ò bevuo tròppo cafè e n’arriëscio à dormî

English translation:
I drank too much coffee and I can’t sleep
Ligurian:
se veddemmo da-o buteghin in sciô canto?

English translation:
shall we meet at the café on the corner?
Ligurian:
un cafè corretto e un gòtto d’ægua, pe piaxei

English translation:
a coffee with a dash of liquor and a glass of water, please
Ligurian:
o cafè longo o l’à un gusto ciù delicou

English translation:
weak coffee has a more delicate flavor
Ligurian:
scià ne fasse sëi macciæ e un cappussin, pe piaxei

English translation:
make us six macchiatos and a cappuccino, please
Ligurian:
ò commandou un cafè restreito sensa succao

English translation:
I ordered a short black with no sugar
Ligurian:
inte sto té verde no gh’é guæi cafeiña

English translation:
there isn’t much caffeine in this green tea
Ligurian:
quante vëgne un læte e cafè e unna spremmua de çetron?

English translation:
how much is a caffè latte and a fresh-squeezed orange juice?
Ligurian:
a cagna a l’à fæto çinque piccin

English translation:
the female dog gave birth to five puppies
Ligurian:
da-o cian de d’ato se sente vegnî do gran sciato, oua ciammo i carabinê

English translation:
a huge racket is coming from upstairs, I’m calling the police
Ligurian:
a te gusta a pissa calabreise?

English translation:
do you like Calabrian pizza?
Ligurian:
ò imbösou sensa voeilo o cämâ in sciô feuggio de papê gianco

English translation:
I accidentally spilled the inkwell on the sheet of white paper
Ligurian:
o l’à acciappou un cämâ zagante

English translation:
he caught a giant squid
Ligurian:
i desastri da natua peuan caxonâ di gren danni a-e abitaçioin

English translation:
natural calamities can cause major damage to homes
Ligurian:
de neutte e temperatue chiñan de dötrei graddi

English translation:
at night the temperatures drop a couple of degrees
Ligurian:
o livello do sciumme o l’é chinou de un metro dòppo de settemañe che no l’é ciuvuo

English translation:
the river level has dropped by a metre after weeks without rain
Ligurian:
i prexi en chinæ do 30% da l’anno passou

English translation:
prices have fallen by 30% since last year
Ligurian:
a benziña a no chiña mai de prexo, ançi a monta delongo

English translation:
the price of petrol never goes down, in fact it keeps rising
Ligurian:
e reserve d’ægua son frazzæ apreuvo a-a longa seçia

English translation:
the water reserves have decreased due to the prolonged drought
Ligurian:
o butegâ o l’à asbasciou a sæxiña

English translation:
the shopkeeper pulled down the shutter
Ligurian:
tia zu o cappusso, che no ceuve ciù

English translation:
pull down your hood, it’s not raining anymore
Ligurian:
comm’o m’à visto, o l’à chinou de ficco i euggi pe-a gena

English translation:
as soon as he saw me, he immediately lowered his gaze out of embarrassment
Ligurian:
o zugou o l’à chinou a testa in segno de desfæta e o se n’é anæto

English translation:
the player lowered his head as a sign of defeat and walked away
Ligurian:
an ammermou e luxe into cine

English translation:
they dimmed the lights in the cinema
Ligurian:
an calummou o pianofòrte da-o poggiölo con de còrde rezzente

English translation:
they lowered the piano from the balcony using sturdy ropes
Ligurian:
ò callou o sbiro de spoæ

English translation:
I played the jack of spades
Ligurian:
i pescoei caccian e ræ in mâ

English translation:
the fishermen cast their nets into the sea
Ligurian:
no semmo arriescii à passâ tramezo a-a carca

English translation:
we couldn’t make our way through the crowd
Ligurian:
o l’à pösou mâ o carcagno e o s’é stòrto o pê

English translation:
he set his heel down badly and twisted his foot
Ligurian:
o carcagneu do stivâ o l’ea tutto frustou

English translation:
the heel of the boot was completely worn out
Ligurian:
o massacan o l’à inandiou unna mescciua de cäçiña e æña

English translation:
the bricklayer prepared a mixture of lime and sand
Ligurian:
o zugou o l’à tiou un cäso a-o ballon e o l’à marcou

English translation:
the player kicked the ball and scored
Ligurian:
o figgeu assettou derê à mi o no â cianta de tiâ di cäsci

English translation:
the child sitting behind me won’t stop kicking
Ligurian:
da grande me saieiva cao fâ o zugou da ballon

English translation:
when I grow up I’d like to be a footballer
Ligurian:
gh’ea di cäçinasci da tutte e parte dòppo i travaggi in cà

English translation:
there was rubble everywhere after the work on the house
Ligurian:
se no ti â cianti te daggo un cäso!

English translation:
if you don’t stop, I’ll give you a kick!
Ligurian:
se a machina a no cammiña, dagghe doî cäsci

English translation:
if the car won’t start, give it a couple of kicks
Ligurian:
o çeppo do scceuppo o l’ea decorou con do legno de çernia

English translation:
the rifle butt was decorated in fine wood
Ligurian:
mæ seu a l’é appascionâ do ballon

English translation:
my sister is crazy about football
Ligurian:
tutte e domeneghe s’attreuvan pe zugâ a-o ballon

English translation:
every Sunday they get together to play football
Ligurian:
beivo o læte perché o mego o m’à dito che ò beseugno de calçio

English translation:
I drink milk because the doctor told me I need calcium
Ligurian:
o referî o n’à dæto un còrner

English translation:
the referee awarded us a corner kick
Ligurian:
o referî o l’à scigoou un penalty a-o novanteximo

English translation:
the referee blew the whistle for a penalty in the ninetieth minute
Ligurian:
in sciô canto gh’é un scignoro ch’o vende e rostie

English translation:
at the corner there’s a man selling roasted chestnuts
Ligurian:
ancheu gh’é mai tanto cado che no se respia

English translation:
today it’s so hot you can’t breathe
Ligurian:
d’estæ l’asfato o vëgne cado à l’attasto

English translation:
in summer the asphalt becomes hot to the touch
Ligurian:
l’abergo o l’aveiva unn’atmosfera cada

English translation:
the hotel had a warm atmosphere
Ligurian:
n’an reçevuo con un fattoriso cado

English translation:
they welcomed us with a warm smile
Ligurian:
a campagna elettorale a s’é trasformâ inte un confronto cado e açeiso

English translation:
the electoral campaign turned into a heated, fiery confrontation
Ligurian:
m’é ciù cao i coî cadi de l’ötunno che e tonalitæ freide de l’inverno

English translation:
I prefer the warm colours of autumn to the cool tones of winter
Ligurian:
patiscio o cado ciù che o freido

English translation:
I suffer more from the heat than from the cold
Ligurian:
o cado di mezi pubrichi gremenii mi no ô compòrto

English translation:
I can’t stand the heat on crowded public transport
Ligurian:
dixan che a cädua a l’induià a-o manco fin à domenega

English translation:
they say the heat will continue at least until Sunday
Ligurian:
o n’à servio o vin inte un caliçe d’öo

English translation:
he served us wine in a golden chalice
Ligurian:
dòppo a camminâ m’é vegnuo un callao in sciô carcagno

English translation:
after the hike I got a callus on my heel
Ligurian:
a seu pelle a l’ea piña de callai

English translation:
his skin was calloused
Ligurian:
e poule da senatoa an appaxentou i çittæn

English translation:
the senator’s words calmed the citizens
Ligurian:
a mamà a l’à piggiou in brasso pe attaxentâlo

English translation:
the mother picked him up to soothe him
Ligurian:
a cremma a l’aggiutta à carmâ a smangiaxon

English translation:
the cream helps to soothe the itching
Ligurian:
o vento o s’é carmou verso seia

English translation:
the wind died down towards evening
Ligurian:
o s’é attaxentou comme l’an piggiou in brasso

English translation:
he calmed down as soon as they picked him up
Ligurian:
o sfeugo o s’é carmou

English translation:
the inflammation has eased
Ligurian:
unna fòrte cheita de prescion atmosferica a mostra che l’é apreuvo à vegnî unna borrasca

English translation:
a sharp drop in atmospheric pressure indicates that a storm is coming
Ligurian:
i analisti preveddan un rebasso do prexo do petròlio

English translation:
analysts predict a drop in oil prices
Ligurian:
o vin, co-o tempo, o patisce un frazzo naturale apreuvo à l’evaporaçion

English translation:
wine, over time, undergoes a natural reduction due to evaporation
Ligurian:
e açioin son deruæ do 6%, o frazzo ciù grande da-o 2002

English translation:
shares plunged 6%, the biggest drop since 2002